
Για τα κενά στην ΔΔΕ Κέρκυρας
6.194 ώρες χαμένες από την αρχή της σχολικής χρονιάς
Το ΔΣ της ΕΛΜΕ Κέρκυρας γνωστοποιεί τα κενά όπως διαμορφώνονται αυτή τη στιγμή και ενόψει της Β΄ Φάσης πρόσληψης των αναπληρωτών συναδέλφων τις επόμενες μέρες. Είναι χαρακτηριστικό ότι στις 2 εβδομάδες έναρξης των μαθημάτων, υπάρχουν στην Κέρκυρα 137 κενά, με αποτέλεσμα -μέχρι τώρα να έχουν χαθεί 6.194 ώρες μαθημάτων. Κατά τα άλλα το Υπουργείο κόπτεται όταν χάνεται μια μέρα μαθήματος, λόγω κακοκαιρίας ή αγωνιστικών κινητοποιήσεων των μαθητών και δίνει εντολή να γίνει τηλεκπαίδευση για να αναπληρωθούν οι ώρες. ΑΥΤΕΣ ΤΙΣ ΩΡΕΣ ΠΟΙΟΣ ΘΑ ΤΙΣ ΑΝΑΠΛΗΡΩΣΕΙ;;; 
Τα κενά αυτά εμφανίζονται αυξημένα, σε σχέση με προηγούμενες ανακοινώσεις της ΕΛΜΕ και ενημερώσεις της ΔΔΕ Κέρκυρας, διότι -όπως είχε προειδοποιήσει έγκαιρα η ΕΛΜΕ Κέρκυρας- η εικόνα των σχολείων θα αλλάξει, μετά τις εγγραφές, τις μετεγγραφές, τις εξετάσεις μεταξεταστέων, τις αναθέσεις μαθημάτων στους εκπαιδευτικούς. Και άλλαξε δραματικά!
Τονίζουμε ότι τα κενά αυτά είναι τα ελάχιστα, προκειμένου να λειτουργήσουν στοιχειωδώς τα σχολεία, και μάλιστα μετά από τις οδηγίες του Υπουργείου Παιδείας για ασφυκτικό γέμισμα των τμημάτων,  με αποτέλεσμα οι μαθητές να παστώνονται σε 27άρια τμήματα (όπως για παράδειγμα σε πολλά τμήματα των τριών ΓΕΛ στην πόλη).
Η εικόνα αυτή είναι παρόμοια στο σύνολο των σχολείων της χώρας και αποτελεί απόδειξη ότι οι διορισμοί για τους οποίους κομπάζει η κυβέρνηση είναι σταγόνα στον ωκεανό και οριακά καλύπτουν (αν καλύπτουν) τις συνταξιοδοτήσεις σε πανελλαδικό επίπεδο.
Χαρακτηριστικό της δυσκολίας στελέχωσης των σχολείων είναι οι 7 παραιτήσεις αναπληρωτών και οι εκατοντάδες σε όλη την Ελλάδα! Το φαινόμενο αυτό, είναι αποτέλεσμα της απαξίωσης στην οποία έχει οδηγήσει το λειτούργημα του εκπαιδευτικού η παρούσα αλλά και οι προηγούμενες κυβερνήσεις με τις διώξεις, τα πειθαρχικά, τους πετσοκομμένους μισθούς και τον αυταρχισμό. Αυτοί που «αναβαθμίζουν» τους εκπαιδευτικούς με 820 ευρώ πρώτο μισθό, με κατάργηση 13ου και 14ου μισθού, με διώξεις ακόμα και όταν οι εκπαιδευτικοί ζητούν τα αυτονόητα για τους μαθητές τους ή ασκούν το δικαίωμά τους στην απεργία, δεν έχουν καμία δικαιολογία να εκπλήσσονται για τα αποτελέσματα της πολιτικής τους. 
Η ευθύνη για τη διαχρονική αυτή κατάσταση βαραίνει το σύνολο των προηγούμενων κυβερνήσεων και ασφαλώς και την παρούσα, καθώς όλες τους με το πρόσχημα άλλοτε των Μνημονίων και άλλοτε των στενών δημοσιονομικών, βάζουν στο περιθώριο την εκπαίδευση και τις σύγχρονες ανάγκες των μαθητών. Την ίδια ώρα βέβαια, περισσεύουν δισεκατομμύρια για πρόωρες αποπληρωμές του κρατικού χρέους, για να αγοράζονται εξοπλισμοί άσχετοι με τις ανάγκες της χώρας αλλά εξαιρετικά χρήσιμοι για τους επιθετικούς σχεδιασμούς του ΝΑΤΟ και της ΕΕ, για αποστολή στρατευμάτων και όπλων σε μεσαιωνικά και αντιδραστικά καθεστώτα, για αναβαλλόμενους φόρους στους τραπεζίτες, για φοροαπαλλαγές στους εφοπλιστές, για επιδοτήσεις στους βιομηχάνους και τους μεγαλοξενοδόχους και για πάρτι διαφθοράς κυβερνητικών ημέτερων σε ΟΠΕΚΕΠΕ και αλλού. 
Ξεκαθαρίζουμε στο ΥΠΑΙΘΑ και τη Διοίκηση να βγάλουν από το μυαλό τους ότι τα κενά αυτά θα καλυφθούν με υποχρεωτικές υπερωρίες.  
Υπενθυμίζουμε προς πάσα κατεύθυνση ότι η ΟΛΜΕ έχει εκδώσει ήδη από πέρυσι και εξέδωσε και φέτος απόφαση για στάση εργασίας από τις υποχρεωτικές υπερωρίες κι ότι οι Διευθυντές των σχολείων δεν είναι υποχρεωμένοι να αναθέσουν τις υπερωρίες. Δε θα επιτρέψουμε να φορτωθούν υποχρεωτικές υπερωρίες σε συναδέλφους και να μείνουν άνεργοι οι συνάδελφοί μας αναπληρωτές.
Το Δ.Σ. της ΕΛΜΕ Κέρκυρας απαιτεί:
· Άμεση διενέργεια της Β΄ φάσης των αναπληρωτών και να καλυφθούν ΟΛΑ τα κενά που έχουν δοθεί από τις Διευθύνσεις Εκπαίδευσης, χωρίς δικαιολογίες.
· Κάλυψη ΟΛΩΝ των κενών σε μία φάση στην αρχή της χρονιάς.
· Μόνιμοι μαζικοί διορισμοί εκπαιδευτικών. Άμεση μονιμοποίηση όλων των αναπληρωτών.
· Εξίσωση δικαιωμάτων μόνιμων – αναπληρωτών εκπαιδευτικών.
ΣΥΝΕΧΙΖΟΥΜΕ ΤΟΝ ΑΓΩΝΑ ΓΙΑ ΜΟΝΙΜΟΥΣ ΔΙΟΡΙΣΜΟΥΣ
ΥΠΕΡΑΣΠΙΖΟΜΑΣΤΕ ΤΑ ΕΡΓΑΣΙΑΚΑ ΔΙΚΑΙΩΜΑΤΑ ΤΩΝ ΕΚΠΑΙΔΕΥΤΙΚΩΝ ΚΑΙ ΤΑ ΜΟΡΦΩΤΙΚΑ ΔΙΚΑΙΩΜΑΤΑ ΤΩΝ ΜΑΘΗΤΩΝ
ΟΛΟΙ ΚΑΙ ΟΛΕΣ ΣΤΟΝ ΑΓΩΝΑ!

	Μουσικό Σχολείο Κέρκυρας
	1
	15

	58
	 
	Φαγκότο
	ΔΙΕΥΘΥΝΣΗ Δ.Ε. ΚΕΡΚΥΡΑΣ
	Μουσικό Σχολείο Κέρκυρας
	1
	11

	59
	 
	Τρομπέτα
	ΔΙΕΥΘΥΝΣΗ Δ.Ε. ΚΕΡΚΥΡΑΣ
	Μουσικό Σχολείο Κέρκυρας
	1
	11

	
	
	
	
	ΣΥΝΟΛΟ
	137
	3097

	
	
	
	ΣΤΙΣ 2 ΕΒΔΟΜΑΔΕΣ ΜΑΘΗΜΑΤΩΝ
	6194 ΩΡΕΣ

